<classify> Waziri wa Ulinzi wa Sudan Awadh IbnAuf ameapishwa kuwa rais wa baraza la mpito la kijeshi ambalo kulingana najeshi litaongoza kwa kipindi cha miaka miwili ya mpito. Kituo cha radio kinachomilikiwa na serikali kimearifu kuwa mkuu wa majeshiKamal Andel-Marouf ameapishwa kuwa makamu wa rais wa baraza hilo. Hatua hii imekuja huku waandamanaji wakilalamika kwamba utawala huo wakijeshi haukumaanisha mabadiliko, na kuahidi kuendelea kuandamana hata baada yahapo jana kutangazwa kwa sheria inayozuia raia kutembea usiku wa kuanzia saa 4hadi saa 10 alfajiri. Rais Omar al Bashir wa Sudan aliyetawala kwa miaka 30, jana Alhamisialipinduliwa na kukamatwa kufuatia miezi kadhaa ya maandamano ya kuipingaserikali. Rais Omar al-Bashir aliyetawala Sudan kwa miaka 30 amepinduliwa nakukamatwa baada ya miezi kadhaa ya maandamano makubwa yaliyoipinga serikali. Kwa upande mwingine, makundi ya upinzani nchini humo yametoa wito kwawaandamanaji kusalia mitaani wakipinga mapinduzi hayo ya kijeshi. Kundi hilolililozungumza kwa niaba ya waratibu wa maandamano hayo wamesema kwenye taarifayao kwamba mapinduzi pamoja na kusimikwa kwa utawala wa kijeshi wa mpito kwanamna yoyote hakukuashiria mabadiliko. Waandamanaji waliendelea kukaa mbele ya makao makuu ya jeshi ikiwa ni sikuya sita mfululizo, wakati sheria iliyotangazwa na jeshi ya kutotembea njekuanzia majira ya saa 4 za usiku ikiwa imeanza kutekelezwa nchini humo, lichaya kuongezeka kwa mbinyo wa jamii ya kimataifa dhidi ya jeshi wakitakawakabidhi madaraka kwa raia. Awali jeshi liliwaonya raia kutopuuza tangazohilo. Umoja wa Ulaya ameliomba jeshi la Sudan kufanya mabadilishano hayo ya madarakaharaka. Mkuu wa sera za kigeni wa Ulaya, Federica Mogherini amesema mchakato wasiasa wa kuaminika na jumuishi ndio pekee utakaofanikisha kufikiwa kwamatarajio ya watu wa Sudan. Msemaji wa katibu Mkuu wa Umoja wa Mataifa Antonio Guterres amesema,Guterres ametoa mwito wa mabadilishano yatakayokidhi matarajio ya kidemokrasiamiongoni mwa watu wa Sudan.  <topic>: KIMATAIFA 